stanford-oval/wikipedia huggingface dataset:
ขั้นตอนวิธีเชิงวิวัฒนาการ
กระบวนการในการออกแบบ

ในการวิวัฒนาการทางธรรมชาติ กลุ่มของประชากรที่เป็นอิสระจากกันผ่านสภาพแวดล้อมที่มีสภาพกดดันจนทำให้เกิดการคัดเลือกทางธรรมชาติ (natural selection) แล้วเกิดการคัดเลือกประชากรที่เหมาะสม เช่นเดียวกับขั้นตอนวิธีเชิงวิวัฒนาการ เราจะสุ่มผลเฉลยที่สามารถเลือกได้ (candidate sulotion) เช่น สมาชิกของโดเมนในฟังก์ชัน ขึ้นมา แล้วใช้ฟังก์ชันคุณภาพ (quality function) เป็นตัวคัดเลือกคำตอบที่เหมาะสม ยิ่งฟังก์ชันมีมาตรฐานสูงยิ่งดี โดยเทียบจากมาตรฐานนี้ บางส่วนของผลเฉลยที่ดีกว่าจะถูกเลือกไปเป็นเมล็ดพันธุ์สำหรับรุ่นถัดไป โดยประยุกต์รูปแบบของการสืบพันธุ์ การกลายพันธุ์ให้กับมัน โดยการสืบพันธุ์นั้น ผลเฉลยที่ถูกเลือกสองตัวหรือมากกว่า (หรือเรียกได้ว่าเป็นบรรพบุรุษ) จะถูกนำมาดำเนินการ และให้ผลออกมาเป็นผลเฉลยรุ่นใหม่ (หรือเรียกได้ว่าเป็นลูก) ส่วนการกลายพันธุ์นั้น จะถูกใช้กับผลเฉลยเพียงหนึ่งตัว และผลที่ได้คือผลเฉลยรุ่นใหม่ การสืบพันธุ์และกลายพันธุ์นี้จะนำไปสู่เซ็ตของผลเฉลยรุ่นใหม่ ที่มีมาตรฐานใหม่ที่ดีกว่ารุ่นเก่า กระบวนการเหล่านี้จะถูกดำเนินการไปจนกว่าจะพบผลเฉลยที่ดีที่สุด หรือที่ถูกต้อง หรือจนกว่าการคำนวณจะถึงขอบเขตสิ้นสุด
ในกระบวนการข้างต้นนั้น มีแรงพื้นฐานสองแรงในการสร้างรากฐานให้กับระบบของการวิวัฒนาการ
ตัวดำเนินการที่เปลี่ยนแปลงได้ (variation operator) สำหรับการสืบพันธุ์และการกลายพันธุ์ ซึ่งจะทำการสร้างความหลากหลายและความแปลกใหม่ที่จำเป็น ระหว่างที่
การคัดเลือก (selection) ทำหน้าที่เป็นแรงที่ผลักดันคุณภาพ
ในการผสมผสานโปรแกรมประยุกต์ (application) ของความหลากหลาย (variation)และการคัดเลือก (selection) มักนำไปสู่การพัฒนาของค่าความเหมาะสม (fitness value) ในประชากรที่ต่อเนื่องกัน (consecutive population) มันง่ายที่จะเห็นว่ากระบวนการวิวัฒนาการนี้ ถูกใช้งานอย่างเหมาะสม หรืออย่างน้อย ใกล้เคียง โดยจะเห็นถึงการเข้าใกล้ค่าที่ถูกต้องเหมาะสมทุก ๆ รอบของการวิวัฒนาการ
แต่อย่าลืมว่า ส่วนประกอบส่วนมากของขึ้นตอนวิธีเชิงวิวัฒนาการเป็นแบบสุ่ม ระหว่างการตัดเลือก ประชากรที่เหมาะสมกว่าจะมีโอกาสที่จะถูกเลือกมากกว่าประชากรที่ไม่เหมาะสม แต่อย่างไรก็ตาม ประชากรที่ไม่เหมาะสมก็มีโอกาสที่จะถูกเลือกมาเป็นบรรพบุรุษ หรืออยู่รอดต่อไป สำหรับการผสมใหม่ (recombination) นั้น แต่ล่ะชิ้นส่วนจะถูกนำมาผสมกันใหม่อย่างสุ่ม เช่นเดียวกันกับการกลายพันธุ์ แต่ล่ะชิ้นส่วนที่ถูกกลายพันธุ์และการวางทับในผลเฉลยจะถูกเลือกมาอย่างสุ่ม
ขั้นตอนวิธีโดยทั่วไปของขั้นตอนวิธีเชิงวิวัฒนาการสามารถดูได้จากรหัสเทียมด้านล่าง
รหัสเทียม

เริ่ม
     กำหนด ประชากร โดยการสุ่มผลเฉลย
     ประเมิณค่า ผลเฉลยแต่ล่ะตัว
     ทำซ้ำจนกระทั่งเงื่อนไขถึงจุดสิ้นสุดที่น่าพอใจ{
       # เลือกบรรพบุรุษ
       # ผสมบรรพบุรุษเข้าด้วยกัน
       # กลายพันธุ์ผลที่ได้
       # ประเมิณผลเฉลยที่ได้มาใหม่
       # เลือกผลเฉลยสำหรับประชากรยุคใหม่
    }
จบ
รูปแบบต่าง ๆ ของขั้นตอนวิธีเชิงวิวัฒนาการ

ขั้นตอนวิธีเชิงวิวัฒนาการมีความหลากหลายในการประยุกต์ใช้งานในปัญหาต่าง ๆ และการสร้างขั้นตอนวิธีขั้นมา โดยสามารถแยกออกได้ดังนี้
ขั้นตอนวิธีเชิงพันธุกรรม (Genetic algorithm) - เป็นขั้นตอนวิธีเชิงวิวัฒนาการที่ถูกใช้อย่างแพร่หลายที่สุด เป็นขั้นตอนวิธีในการหาผลเฉลยจากสายของตัวเลข (strings of numbers) โดยการใช้ตัวดำเนินการเช่นการผสมพันธุ์ และ การกลายพันธุ์ ขั้นตอนวิธีเชิงวิวัฒนาการนี้มักใช้ในปัญหาการหาค่าที่เหมาะสมที่สุด
การโปรแกรมเชิงพันธุกรรม (Genetic programming) - เป็นการหาผลเฉลยที่เป็นโปรแกรมคอมพิวเตอร์ที่มีความเหมาะสมที่สุดในการแก้ไขปัญหาทางคอมพิวเตอร์
การโปรแกรมเชิงวิวัฒนาการ (Evolutionary programming) - เช่นเดียวกันกับการโปรแกรมเชิงพันธุกรรม แต่โครงสร้างของโปรแกรมจะไม่เปลี่ยนแปลง และตัวแปรที่เป็นตัวเลขมีสิทธิ์ที่จะวิวัฒน์ได้
กลยุทธ์เชิงวิวัฒนาการ (Evolution strategy) - ทำงานร่วมกับเวกเตอร์ของจำนวนจริงโดยเป็นตัวแทนของผลเฉลย โดยใช้การกลายพันธุ์แบบปรับตัวเอง (self-adaptive mutation)
ข่ายประสาทวิวัฒน์ (Neuroevolution) - มีลักษณะคล้ายกับการโปรแกรมเชิงพันธุกรรม แต่จีโนมเป็นตัวแทนของโครงข่ายประสาทเทียม (artificial neural network) โดยอธิบายถึงโครงสร้างและการเชื่อต่อ
ความฉลาดแบบกลุ่ม (Swarm Intelligence) - มีการใช้การกลายพันธุ์ในการแปลงผลเฉลย และชักนำไปยังคำตอบที่ดีที่สุดภายใต้สภาพแวดล้อมเงื่อนไขที่ต่าง ๆ กัน เช่น ขั้นตอนวิธีหาค่าเหมาะสมที่สุดด้วยระบบอาณาจักรมด (Ant colony optimization) ขั้นตอนวิธีหาค่าเหมาะสมที่สุดด้วยระบบที่มีประจุ (Charged system search) เป็นต้น
วิธีการลอกแบบ (Memetic Algorithm) - เป็นอีกแนวคิดหนึ่งในการวิวัฒนาการ แต่จะใช้การส่งผ่านหรือการเลียนแบบองค์ประกอบแทนวิธีการทางพันธุกรรม
รั้ว

รั้วไม้
รั้ว เป็นโครงสร้างที่ล้อมรอบพื้นที่ โดยทั่วไปจะอยู่กลางแจ้ง และมักสร้างจากเสาที่เชื่อมต่อกันด้วยแผ่นไม้ ลวด ราว หรือตาข่าย รั้วแตกต่างจากผนังที่ไม่มีฐานรากที่มั่นคงตลอดความยาวของรั้ว
รั้วในรูปแบบอื่น เช่น ร่องดิน (หากมีน้ำ จะกลายเป็นคูน้ำ)
คริสต์มาสอีฟ

| คริสต์มาสอีฟ |
| --- | --- |
คริสต์มาสอีฟ ภาพวาดในปีค.ศ.1878 โดย เจ. ฮูเวอร์ แอนด์ ซัน
ชื่ออื่น: เย็นคริสต์มาส การเฝ้ารอคริสต์มาส วันก่อนคริสต์มาส คืนก่อนคริสต์มาส
จัดขึ้นโดย: คริสต์ศาสนิกชนทั่วโลก และผู้ที่ไม่นับถือศาสนาคริสต์
ประเภท: ศาสนา, วัฒนธรรม
ความสำคัญ: วันหรือเย็นก่อนวันคล้ายวันประสูติพระเยซู
การถือปฏิบัติ: การซื้อของขวัญ, การให้ของขวัญ, การทักทายด้วยความปราถนาดี, กระทำมิสซาตอนเที่ยงคืน, พิธีอื่น ๆ ของโบสถ์, มื้ออาหารร่วมกับครอบครัว, การรอผู้มอบของขวัญ, การเตรียมตัวสำหรับวันคริสต์มาส
วันที่: 24 ธันวาคม (ศาสนาคริสต์ตะวันตก และอีสเทิร์นออร์ทอดอกซ์ที่ใช้ปฏิทินจูเลียนใหม่) 5 มกราคม (คริสตจักรอัครทูตอาร์มีเนีย) 6 มกราคม (อีสเทิร์นออร์ทอดอกซ์ที่ใช้ปฏิทินจูเลียนเก่า และออเรียนทัลออร์ทอดอกซ์ 18 มกราคม (เขตอัครบิดรอาร์มีเนียแห่งเยรูซาเลม)
ความถี่: ทุกปี
ส่วนเกี่ยวข้อง: คริสต์มาส, เทศกาลพระคริสตสมภพ, วันสิ้นปี, วันขึ้นปีใหม่
คริสต์มาสอีฟ (อังกฤษ: Christmas Eve) ตามวัฒนธรรมตะวันตกโดยทั่วไปคือ วันที่ 24 ธันวาคมของทุกปี ตามระบบปฏิทินสมัยใหม่ ความหมายจริงคือ เย็นแรกของวันคริสต์มาส ซึ่งมีการเฉลิมฉลองเพื่อระลึกถึง การประสูติของพระเยซู
เหตุผลที่ คริสต์มาส เริ่มต้นในตอนเย็นของวัน คริสต์มาสอีฟเพราะธรรมเนียมการนับปีของคริสเตียน วันจะเริ่มต้นเมื่อพระอาทิตย์ตกตามเรื่องราวในปฐมกาล เกิดความสว่างกับความมืด คือวันที่ 1
จักรีวัชร วิวัชรวงศ์

| จักรีวัชร วิวัชรวงศ์ |
| --- | --- |
เกิด: หม่อมเจ้าจักรีวัชร มหิดล 26 กุมภาพันธ์ พ.ศ. 2526 (41 ปี) กรุงเทพมหานคร ประเทศไทย
บิดา: พระบาทสมเด็จพระวชิรเกล้าเจ้าอยู่หัว
มารดา: สุจาริณี วิวัชรวงศ์
นายแพทย์จักรีวัชร วิวัชรวงศ์ (พระนามเดิม หม่อมเจ้าจักรีวัชร วิวัชรวงศ์) เป็นพระราชโอรสพระองค์ที่ 3 ในพระบาทสมเด็จพระวชิรเกล้าเจ้าอยู่หัว กับสุจาริณี วิวัชรวงศ์ (เดิม หม่อมสุจาริณี มหิดล ณ อยุธยา) และเป็นพระเชษฐาในสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา  ปัจจุบันได้ย้ายกลับมาพำนักประเทศไทยเป็นการถาวร และได้รับบรรจุเป็นอาจารย์ สังกัดภาควิชาวิทยาศาสตร์การแพทย์พื้นฐาน คณะแพทยศาสตร์วชิรพยาบาล มหาวิทยาลัยนวมินทราธิราช กรุงเทพมหานคร
ประวัติ

นายแพทย์ จักรีวัชร วิวัชรวงศ์ เกิดวันที่ 26 กุมภาพันธ์ พ.ศ. 2526 มีพระเชษฐาพระอนุชาและพระกนิษฐาร่วมพระมารดาสี่องค์ ได้แก่
จุฑาวัชร วิวัชรวงศ์ (ท่านชายอ้วน; 29 สิงหาคม พ.ศ. 2522)
วัชเรศร วิวัชรวงศ์ (ท่านชายอ้น; 27 พฤษภาคม พ.ศ. 2524)
วัชรวีร์ วิวัชรวงศ์ (ท่านชายอินทร์; 14 มิถุนายน พ.ศ. 2528)
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา (ทูลกระหม่อมหญิง; 8 มกราคม พ.ศ. 2530)
นอกจากนี้ท่านชายอ่องยังมีพระเชษฐภคินีและพระอนุชาต่างพระมารดาทั้งสองพระองค์ ได้แก่
สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร
การย้ายออกนอกราชอาณาจักร

หลังจากเสร็จสิ้นพระราชพิธีถวายพระเพลิงพระบรมศพสมเด็จพระศรีนครินทราบรมราชชนนี ด้วยความขัดแย้งในครอบครัว ทำให้หม่อมสุจาริณี มหิดล ณ อยุธยา ในขณะนั้น พาพระโอรส-ธิดาไปประทับยังสหราชอาณาจักร โดยภายหลังพระบาทสมเด็จพระวชิรเกล้าเจ้าอยู่หัว ขณะทรงดำรงพระอิสริยยศที่ "สมเด็จพระบรมโอรสาธิราชฯ สยามมกุฎราชกุมาร" ทรงรับสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา (ขณะนั้นทรงดำรงพระยศที่ "หม่อมเจ้าบุษย์น้ำเพชร มหิดล") พระธิดาองค์เล็ก มาประทับในไทย ซึ่งวันที่ 13 มกราคม พ.ศ. 2540 มีหนังสือผ่านสถานเอกอัครราชทูตไทยประจำสหราชอาณาจักรเพื่อแจ้งต่อฝ่ายที่เกี่ยวข้องว่า ท่านชายทั้งสี่ได้ถูกถอดออกจากสถานะพระราชวงศ์และไม่มีสิทธิ์ในการใช้ฐานันดร "หม่อมเจ้า" อีกต่อไป ทั้งนี้ได้เปลี่ยนให้ไปใช้นามสกุลพระราชทาน "วิวัชรวงศ์" แทน อย่างไรก็ตาม ไม่ปรากฏประกาศการถอดฐานันดรศักดิ์ในราชกิจจานุเบกษา ที่โดยปกติแล้วการลาออกและการถอดถอนจากฐานันดรศักดิ์ของเจ้านายชั้นหม่อมเจ้าขึ้นไปจะต้องลงประกาศในราชกิจจานุเบกษา
เดินทางกลับไทย

จักรีวัชร วิวัชรวงศ์ ได้กลับไทย เมื่อวันที่ 12 สิงหาคม พ.ศ. 2566 และเมื่อวันที่ 14 สิงหาคม พ.ศ. 2566 ได้เดินทางมาที่ท่าอากาศยานนานาชาติสุวรรณภูมิ เพื่อเดินทางกลับนิวยอร์ก สหรัฐอเมริกา โดยออกเดินทางจากประเทศไทย เมื่อวันที่ 15 สิงหาคม พ.ศ. 2566 โดยสายการบินเอมิเรตส์
ต่อมาเมื่อวันที่ 17 กันยายน พ.ศ. 2567 จักรีวัชร วิวัชรวงศ์ ได้โพสต์เฟซบุ๊กส่วนตัวว่า ได้มากลับกราบนมัสการพระอาจารย์ ณ วัดบวรนิเวศราชวรวิหาร นับเป็นการเดินทางกลับประเทศไทยเป็นครั้งที่ 2 และเดินทางจากประเทศไทย เมื่อวันที่ 1 ตุลาคม พ.ศ. 2567
หลังจากนั้นจักรีวัชร วิวัชรวงศ์ ได้เดินทางกลับประเทศไทยเป็นครั้งคราว และต่อมาได้บรรจุเป็น อาจารย์ นายแพทย์ จักรีวัชร วิวัชรวงศ์ ภาควิทยาศาสตร์การแพทย์พื้นฐาน คณะแพทยศาสตร์วชิรพยาบาล มหาวิทยาลัยนวมินทราธิราช กรุงเทพมหานคร ในวันที่ 2 มกราคม พ.ศ. 2568
การศึกษา

มัธยมศึกษา โรงเรียนพังโบร์น(Pangbourne College) และ โรงเรียนซันนิ่งเดล(Sunningdale School) มณฑลเบิร์กเซียร์ ประเทศอังกฤษ
มัธยมศึกษา Trinity Prep School , USA
ปริญญาตรี สาขาจิตวิทยา คณะศิลปศาสตร์และวิทยาศาสตร์ มหาวิทยาลัยไมอามี รัฐฟลอริดา สหรัฐอเมริกา (Psychology, College of Arts and Sciences , University of Miami)
ปริญญา โท-เอก แพทยศาสตรบัณฑิต มหาวิทยาลัยไมอามี รัฐฟลอริดา สหรัฐอเมริกา (Doctor of Medicine (MD) , University of Miami)
พิธีกร

รายการ CMIC ทางช่อง YouTube:chakriwat vivacharawongse, MD (พ.ศ. 2560 - ปัจจุบัน)
เกียรติยศ

| ธรรมเนียมพระยศของ หม่อมเจ้าจักรีวัชร มหิดล (พ> ศ. 2526 - พ.ศ. 2540) |
| --- | --- |
การทูล: ฝ่าพระบาท
การแทนตน: กระหม่อม/หม่อมฉัน
การขานรับ: กระหม่อม/เพคะ
เกียรติยศ > ชื่อและฐานันดรศักดิ์

หม่อมเจ้าจักรีวัชร มหิดล (26 กุมภาพันธ์ พ.ศ. 2526 - 13 มกราคม 2540)
จักรีวัชร วิวัชรวงศ์ (13 มกราคม พ.ศ. 2540 - ปัจจุบัน)
วันสิ้นปี

| วันสิ้นปี |
| --- | --- |
ซิดนีย์เป็นเมืองใหญ่เมืองแรก ที่ฉลองการเข้าสู่วันขึ้นปีใหม่อย่างยิ่งใหญ่
ชื่ออื่น:   Hogmanay (สกอตแลนด์​)  Calennig (เวลส์)  Ambang/Malam Tahun Baharu/Baru (บรูไน, อินโดนีเซีย, มาเลเซีย)  Yangi Yil, Yılbaşı arifesi (อุซเบกิสถาน, ตุรกี และอาเซอร์ไบจาน)  ซิลเวสเตอร์ (ออสเตรีย, บอสเนียและเฮอร์เซโกวีนา, โครเอเชีย​, เช็กเกีย, ฝรั่งเศส, เยอรมนี, ฮังการี, อิสราเอล, อิตาลี, ลิกเตนสไตน์, ลักเซมเบิร์ก, โปแลนด์, รัสเซีย, เซอร์เบีย, สโลวาเกีย, สโลวีเนีย และสวิตเซอร์แลนด์)  เรเวยง (แอลจีเรีย, แองโกลา, บราซิล, ฝรั่งเศส, มาเก๊า, โมซัมบิก, โปรตุเกส, โรมาเนีย, เขตวัลลูน, และกลุ่มประชากรพูดภาษาฝรั่งเศส ในอเมริกาเหนือ)  Kanun Novogo Goda (รัสเซีย)  โอมิโซกะ (ญี่ปุ่น) 
จัดขึ้นโดย: คนทั่วโลก
ประเภท: International
ความสำคัญ: วันสุดท้ายของปีตามปฏิทินกริกอเรียน
การเฉลิมฉลอง: งานสังสรรค์กลางคืน, งานสังสรรค์ครอบครัว,การให้ของขวัญ,จุดพลุ, นับถอยหลังเวลา,สวดมนต์ข้ามปี, อาจเป็นการร่วมสังสรรค์โดย การเต้นรำ การกิน ดื่มเครื่องดื่มแอลกอฮอล์ และชมพลุดอกไม้ไฟ
วันที่: 31 ธันวาคม
ความถี่: เป็นประจำทุกปี
ส่วนเกี่ยวข้อง: วันขึ้นปีใหม่, คริสต์มาส, คริสต์มาสอีฟ
วันสิ้นปี (อังกฤษ: New Year's Eve) เป็นวันสุดท้ายของปีซึ่งตรงกับวันที่ 31 ธันวาคม ตามปฏิทินกริกอเรียน ทางการกำหนดให้เป็นวันหยุดราชการ คืนวันนี้จะมีการจัดงานนับถอยหลังเพื่อเข้าสู่วันขึ้นปีใหม่ในเวลาเที่ยงคืนตามเมืองใหญ่ทั่วโลกซึ่งเกิดขึ้นไม่พร้อมกัน โดยมักมีการจุดพลุเฉลิมฉลองและการอยู่ร่วมกันในครอบครัว
เจ้าชายเกออร์คแห่งฮันโนเฟอร์

เจ้าชายเกออร์คแห่งฮันโนเฟอร์ (อังกฤษ: Prince Georg of Hanover)
พระประวัติ

เจ้าชายเกออร์คแห่งฮันโนเฟอร์ ประสูติเมื่อวันที่ 9 ธันวาคม พ.ศ. 2492 ณ เยอรมนี เป็นพระโอรสในเจ้าชายเกออร์ค วิลเฮ็ล์มแห่งฮันโนเฟอร์ และเจ้าหญิงโซฟีแห่งกรีซและเดนมาร์ก ทรงมีศักดิ์เป็นพระภาคิไนยใน เจ้าชายฟิลิป ดยุกแห่งเอดินบะระ และเป็นพระญาติขั้นที่ 1 ในเจ้าฟ้าชายชาลส์
เสกสมรส

เจ้าชายเกออร์ค ทรงเสกสมรสกับ วิกตอเรีย แอน บี โดยเธอได้รับพระอิสริยยศเป็น เจ้าหญิงแห่งฮันโนเฟอร์ พระชายา โดยมีพระธิดา 2 พระองค์ดังนี้
เจ้าหญิงเวรา
เจ้าหญิงนอรา
ความเกี่ยวข้องกับราชวงศ์ยุโรป

พระองค์ทรงมีความเกี่ยวข้องกับพระราชวงศ์หลายราชวงศ์ โดยทางฝ่ายพระมารดานั้น ทรงเป็นพระภาคิไนยใน เจ้าชายฟิลิป ดยุกแห่งเอดินบะระ พระราขสวามีใน สมเด็จพระราชินีนาถเอลิซาเบธที่ 2 แห่งสหราชอาณาจักร เป็นพระญาติชั้นที่ 1 ใน เจ้าชายชาลส์ เจ้าชายแห่งเวลส์  ส่วนทางฝ่ายพระบิดานั้นทรงเป็นพระภาติยะในเฟรเดอริกาแห่งฮันโนเฟอร์ สมเด็จพระราชินีแห่งกรีซซึ่งเป็นพระขนิษฐาแท้ ๆ ในพระบิดาของพระองค์ จึงทรงเป็นพระญาติชั้นที่ 1 ในสมเด็จพระราชาธิบดีคอนสแตนตินที่ 2 แห่งกรีซ และสมเด็จพระราชินีโซเฟียแห่งสเปนทั้งนี้ ยังทรงสืบเชื้อสายมาจากสมเด็จพระราชินีนาถวิกตอเรียแห่งสหราชอาณาจักร จักรพรรดิวิลเฮล์มที่ 2 แห่งเยอรมนี พระเจ้าคริสเตียนที่ 9 แห่งเดนมาร์ก จักรพรรดินีโคลัสที่ 1 แห่งรัสเซีย เป็นต้น
เทศบาลกระแจะ

สำหรับเมืองหลัก ดูที่ กระแจะ (เมือง)
| เทศบาลกระแจะ ក្រុងក្រចេះ กรุงกระแจะ |
| --- | --- |
เทศบาล
ประเทศ:  กัมพูชา
จังหวัด: กระแจะ
ประชากร (2541)
 • ทั้งหมด: 79,123 คน
เขตเวลา: UTC+07:00 (ICT)
รหัสภูมิศาสตร์: 1002
เทศบาลกระแจะ (เขมร: ក្រុងក្រចេះ) เป็นเทศบาลระดับอำเภอ (กฺรุง) ตั้งอยู่ในจังหวัดกระแจะ ประเทศกัมพูชา
การปกครอง

เทศบาลนี้แบ่งย่อยออกเป็น 5 ตำบล (คุ้ม)
| ชื่อ | ภาษาเขมร | หมู่บ้าน |
| --- | --- | --- |
| Kaoh Trong | កោះទ្រង់ | Kbal Kaoh, Chong Kaoh |
| Krakor | ក្រគរ | Krakor, Tuol Monorom |
| กระแจะ (Kratié) | ក្រចេះ | Doun Chroam, Kratié, Phsar Veng, Trapeang Pring, Wat |
| Orussey | អូរឫស្សី | Kantring, Kapou, Orussey I, Orussey II, Srae Sdau |
| Roka Kandal | រកាកណ្ដាល | Roka Kandal I, Roka Kandal II |
อำเภอสมโบร์

| อำเภอสมโบร์ ស្រុកសំបូរ |
| --- | --- |
อำเภอ (สฺรุก)
ประเทศ:  กัมพูชา
จังหวัด: กระแจะ
ตำบล: 10
หมู่บ้าน: 52
ประชากร (2541)
 • ทั้งหมด: 41,732 คน
เขตเวลา: +7
Geocode: 1004
สมโบร์ (อังกฤษ: សំបូរ) เป็นอำเภอที่ตั้งอยู่ในจังหวัดกระแจะ ประเทศกัมพูชา
การปกครอง

| ตำบล (คุ้ม) | หมู่บ้าน (ภูมิ) |
| --- | --- |
Boeng Char: Damrae, Kampong Roteh, Kaoh Dambang
Kampong Cham: a Chen, Ampil Tuek, Kampong Krabei, Kaoh Phdau, Samphin, Tonsaong Thleak, Yeav
Kbal Damrei: Changhab, Ou Pou, Ou Ta Noeng, Srae Sbov, Srae Traeng
Kaoh Khnhaer: Bay Samnom, Cheung Peat, Kampong Pnov, Kaoh Chbar, Svay Chek
Ou Krieng: Koh Khnhaer, Khsach Leav, Srae Sangkae, Ou Krieng, Ou Preah, Pon Ta Chea
Roluos Mean Chey: Pakleae, Srae Roluos, Srae Chhuk, Srae Toung
สมโบร์ (Sambour): Char Thnaol, Doun Meas, Kaeng Prasat, Kaoh Real, Kaoh Sam, Sambour, Samraong, Srae Khoean
Sandan: Thmei, Thum, Sandan, Sangkom
Srae Chis: Ampok, Koun Va, Phnum Pir, Rovieng, Srae Chis, Srae Tnaot
Voadthonak: Anlong Preah Kou, Preaek Krieng, Vodthonak, Ta Nguon
งั่ง

งั่ง (ซ้าย) และเป๋อ (ขวา) ซึ่งเป็นเครื่องรางลักษณะเดียวกัน
งั่ง หรือ พระอีหง่าง ในภาษาไทยถิ่นอีสานและภาษาลาว เป็นเครื่องรางชนิดหนึ่งของของเขมร ได้รับการยอมรับนับถือทางภาคตะวันออกเฉียงเหนือของประเทศไทย และทางตอนใต้ของประเทศลาว โดยมีความเชื่อว่าหากพกพาหรือบูชา จะช่วยในเรื่องเมตตามหานิยม ค้าขายดี มีเสน่ห์ให้เพศตรงข้ามรัก และอยู่ยงคงกระพัน ปัจจุบันถือเป็นเครื่องรางยอดนิยม มีมูลค่าตั้งแต่ไม่กี่บาทไปจนถึงหลักแสน
ความเชื่อเรื่องงั่งมีความเป็นมาตั้งแต่สมัยอาณาจักรอยุธยาเป็นต้นมา มีคติชนอธิบายที่มาของงั่งไว้ว่า มีชายผู้หนึ่งผิดหวังในความรักจึงจะออกบวช แต่ขณะกระทำพิธีอุปสมบทอยู่นั้น หญิงคนรักกลับมาขอคืนดี เขาจึงเปลี่ยนใจไม่บวชอีก แต่หลังจากนั้นก็เกิดอัศจรรย์ เพราะมีสาวใหญ่สาวน้อยมาลุ่มหลงติดพันไม่ขาดสาย จึงเรียกว่า งั่ง เพราะแทนที่เขาจะบวชเรียน แต่กลับไปลุ่มหลงกับกามตัณหาแทน หลังจากนั้นเป็นต้นมา ผู้มีวิชาเชิงไสยศาสตร์ได้นำเรื่องราวนี้ไปทำเครื่องรางแทน โดยให้มีรูปลักษณ์แบบเดียวกับพระเครื่อง บ้างก็ว่าเป็นรูปลักษณ์ของพระทุศีล แต่พระครูธรรมวงศา เจ้าอาวาสวัดจอมเพชร แขวงจำปาสัก ประเทศลาว อธิบายว่า งั่ง ในภาษาลาว ใช้นำหน้าชื่อบุคคลที่มีอำนาจวิเศษอย่างเทพเจ้าหรือตัวละครในวรรณกรรม เช่น งั่งสีโห งั่งสังข์ทอง หรืองั่งสินไซ และจากการวิจัยของทำนอง วงศ์พุทธ และคณะ (2559) อธิบายว่า ทั้งปลัดขิก พ่องัด และงั่ง เป็นเครื่องรางกลุ่มเดียวกันที่มีความหมายสื่อถึงพระศิวะ ซึ่งตกทอดจากความเชื่อในศาสนาพราหมณ์
โดยมากงั่งจะมีลักษณะเป็นรูปบุคคลนั่งสมาธิ มีลักษณะคล้ายพระเครื่อง ร่างกายท่อนบนเปลือย ปลายเกศเอียงขวา หน้าตาดุดัน ปากแสยะยิ้ม ค่อนไปทางอัปลักษณ์ มีตาสีแดงซึ่งทำจากพลอยเทียม หรือหินสีแดง เป็นอาทิ โดยมีเครื่องรางที่มีลักษณะใกล้เคียงกัน คือ พ่องัด ซึ่งมีท่านั่งชันเข่าใช้มือกำอวัยวะเพศชาย หากเป็นเพศหญิงเรียกว่า เป๋อ ซึ่งเปลือยกายนั่งถ่างขาเผยให้เห็นโยนี และอีกชนิดเรียกว่าอิ่น เป็นรูปเพศชายกับเพศหญิงสวมกอดกันด้วยความรักใคร่
ด้วยความที่งั่งได้รับการบูชาเพราะเชื่อว่าเสริมเสน่ห์และเป็นของต่ำ จึงต้องห้อยไว้ที่เอวใกล้ของสงวน ต้องบูชาด้วยประจำเดือนของสตรี และเชื่อกันว่าผู้เลี้ยงงั่งไม่อาบน้ำหรือทำตัวสกปรกก็จะยิ่งเสริมอิทธิฤทธิ์แก่งั่ง เพราะงั่งชอบเกลือกกลั้วกับของสกปรก โดยจะมีพิธีเลี้ยงใหญ่ในวันที่ 15 เมษายน หรือวันสงกรานต์ ด้วยการจัดอาหารสำรับใหญ่ ประกอบไปด้วยไก่ต้ม ไข่ต้ม ข้าว น้ำ และเหล้าขาว ส่วนวิธีพิสูจน์ว่าเป็นงั่งจริงหรือปลอม กล่าวกันว่าให้วางงั่งคว่ำไปกับพื้น แล้วให้ผู้หญิงกระโดดข้าม หรือใช้ผ้าถุงของผู้หญิง งั่งจะพลิกตัวขึ้นมาจ้องคนทำ และเล่ากันอีกว่า หากงั่งหายไป ให้ไปหาในชุดชั้นในหรือกางเกงในสตรี ถือเป็นเรื่องปกติ
อำเภอโฉลง

| อำเภอโฉลง ស្រុកឆ្លូង |
| --- | --- |
อำเภอ (สฺรุก)

ประเทศ:  กัมพูชา
จังหวัด: กระแจะ
ประชากร (2541)
 • ทั้งหมด: 50,407 คน
เขตเวลา: UTC+7 (ICT)
รหัสภูมิศาสตร์: 1001
โฉลง (เขมร: ឆ្លូង [cʰloːŋ]) เป็นอำเภอหนึ่งของจังหวัดกระแจะ ประเทศกัมพูชา
การปกครอง

| ตำบล (คุ้ม) | หมู่บ้าน (ภูมิ) |
| --- | --- |
Chhloung: Chhney, Chrouy Thma Kraom, Chrouy Thma Leu, Kampong Srae, Kandal, Kaoh Kandaor
Damrei Phong: Boeng Kieb, Bos, Krouch, Prey Kou, Prahuot, Pralay Triek, Srae Sdach, Srae Triek
Hanchey: Hanchey I, Hanchey II, Hanchey III, Hanchey IV
Kampong Damrei: Prama, Roliek, Veal Kansaeng
Kanhchor: Chheuteal Phluoh Leu, Chheuteal Phluoh Kraom, Kanhchor, Preaek Chamlak
Khsach Andaet: Preaek Samraong I, Preaek Samraong II, Preaek Ta Hub, Thmei I, Thmei II
Pongro: Dang Kdaong, Pongro I, Pongro II, Pongro III, Tnaot
Preaek Saman: Chheuteal Phluoh, Chhak Kantoung, Dei Thmei, Lvea Thum, Preaek Saman
สเตปป์

ทุ่งหญ้าสเตปป์ในมองโกเลีย
สเตปป์ในอุซเบกิสถาน
ทุ่งหญ้าสเตปป์ (อังกฤษ: Steppe) คือลักษณะทางภูมิศาสตร์ “ทุ่งหญ้าสเตปป์” เป็นบริเวณที่มีลักษณะทางสภาวะอากาศและภูมิภาคที่เป็นเอกลักษณ์ที่ประกอบด้วยที่ราบที่เป็นทุ่งหญ้ากว้างที่ไม่มีต้นไม้ นอกจากบริเวณริมแม่น้ำหรือทะเลสาบ ทุ่งหญ้าแพรรี (prairie) (โดยเฉพาะทุ่งหญ้าเตี้ยแพรรี) อาจจะถือว่าเป็นทุ่งหญ้าสเตปป์ ภูมิภาคของทุ่งหญ้าสเตปป์อาจจะเป็นพื้นที่กึ่งทะเลทราย หรือปกคลุมด้วย หญ้า หรือพุ่มไม้ หรือทั้งสองอย่างขึ้นอยู่กับฤดูและละติจูด “สเตปป์” อาจจะใช้หมายถึงสภาพภูมิอากาศที่พบในบริเวณที่แห้งจนไม่สามารถมีป่าได้ แต่ก็ไม่แห้งจนกระทั่งเป็นทะเลทราย
“สเตปป์” เป็นลักษณะอากาศแบบภูมิอากาศภาคพื้นทวีป  (continental climate) และภูมิอากาศกึ่งแห้งแล้ง (semi-arid climate) อุณภูมิสูงสุดในฤูดูร้อนอาจจะสูงถึง 40 °C (104 °F) และต่ำสุดในฤดูหนาวอาจจะลดลงถึง -40 °C (-40 °F) นอกจากความแตกต่างกันมากของอุณหภูมิระหว่างฤดูร้อนกับฤดูหนาวแล้ว ก็ยังมีความแตกต่างกันมากระหว่างอุณหภูมิระหว่างกลางวันและกลางคืน ทางบริเวณที่สูงของมองโกเลียอุณหภูมิตอนกลางวันอาจจะสูงถึง 30 °C (86 °F) แต่กลางคืนอาจจะลดต่ำลงต่ำกว่าศูนย์ °C (sub 32 °F)
ทุ่งหญ้าสเตปป์ในช่วงละติจูดตอนกลางมีลักษณะที่หน้าร้อนจะร้อนจัดและหน้าหนาวจะหนาวจัด โดยมีปริมาณฝนหรือหิมะตกเฉลี่ยราว 250-500 มิลลิเมตร (10-20 นิ้ว) ต่อปี
คำว่า “steppe” มาจากภาษารัสเซียว่า “степь” ที่แปลว่า “ดินแดนที่ราบและแห้ง”
สเตปป์สองแบบ

สเตปป์แบ่งเป็นสองลักษณะ:
สเตปป์เขตอบอุ่น (temperate steppe) ซึ่งถือว่าเป็นสเตปป์ที่แท้จริงที่พบในบริเวณภูมิอากาศภาคพื้นทวีปของโลกซึ่งอาจจะแบ่งย่อยออกไปอีกได้จากที่แสดงให้เห็นใน “แผนที่ภูมิภาคสิ่งแวดล้อมของสหรัฐอเมริกา” โดยกรมบริการป่าไม้แห่งสหรัฐอเมริกา (U.S. Forest Service)
สเตปป์กึ่งโซนร้อน (subtropical steppe) ซึ่งเป็นบริเวณที่มีพืชที่พบในบริเวณที่แห้งที่สุดที่มีภูมิอากาศแบบเมดิเตอเรเนียน และมักจะมีช่วงเวลาที่ “ความเปียก” เพียงระยะสั้น
สเตปป์ลักษณะอื่นๆ ก็มี สเตปป์พุ่มไม้ และ สเตปป์แอลป์
ที่ตั้ง > สเตปป์เขตอากาศหนาว

ที่ตั้งของสเตปป์หนาวในบริเวณต่างๆ
ภูมิภาคสเตปป์ที่ใหญ่ที่สุดทีมักจะเรียกกันว่า “เกรตสเตปป์” ตั้งอยู่ทางตะวันตกเฉียงใต้ของรัสเซียและประเทศข้างเคียงในเอเชียกลางตั้งแต่ยูเครนทางตะวันตกไปจนถึงเติร์กเมนิสถาน, อุซเบกิสถาน และ คาซัคสถานไปจนถึง เทือกเขาอัลไต, เทือกเขาโกเป็ทดาก (Kopet Dag) และ เทือกเขาเทียนชาน (Tian Shan)
สเตปป์ยูเรเชียนทางตอนเหนือเทือกเขายูรัลติดกับทุ่งไทกาของทุ่งราบไซบีเรียตะวันตก เรื่อยไปจนถึง มหาสมุทรอาร์กติก
สเตปป์ทางตอนกลางของอานาโตเลียในตุรกี
ที่ราบพันโนเนียทางตะวันออกเฉียงใต้ของยุโรป
บริเวณสเตปป์ (ทุ่งหญ้าแพรรี) ในตอนกลางของสหรัฐอเมริกา และทางตะวันตกของแคนาดา
บริเวณสเตปป์ของที่ราบสูงของสหรัฐอเมริกา (High Plains) ทางตะวันตกสุดของบริเวณเกรตเพลนส์ (Great Plains)
แชนเนลด์สแคปแลนด์ (Channeled Scablands) ทางตอนใต้ของรัฐบริติชโคลัมเบีย และ รัฐวอชิงตัน
ปาตาโกเนีย
สเตปป์ขนาดเล็กบนเกาะใต้ของนิวซีแลนด์ และใน ฮังการี
ที่ตั้ง > สเตปป์เขตอากาศกึ่งโซนร้อน

ในยุโรป หรือในบริเวณเมดิเตอเรเนียนบางบริเวณก็จะมีพืชพันธุ์ที่คล้ายกับที่พบในบริเวณสเตปป์ เช่นในตอนกลางของซิซิลี และในตอนกลางด้านตะวันออกของสเปน โดยเฉพาะทางฝั่งทะเลตะวันออกเฉียงใต้ และบริเวณที่ถูกบล็อกจากความชื้นเช่นในบริเวณซาราโกซา
ในเอเชีย สเตปป์กึ่งโซนร้อนอาจจะพบในบริเวณกึ่งแห้งแล้งตามขอบทะเลทรายธาร์ของเอเชียใต้
ในออสเตรเลียอาจจะพบตามแนวรอบทะเลทรายและรอบ Musgrave Ranges
ในทวีปอเมริกาเหนือสเตปป์กึ่งโซนร้อนจะเป็นบริเวณที่คาบระหว่างบริเวณที่มีลักษณะอากาศแบบเมดิเตอเรเนียนและแบบทะเลทรายเช่นรีโน, เนวาดา และในตอนในของแคลิฟอร์เนีย
ในทวีปอเมริกาใต้บริเวณที่สำคัญของสเตปป์กึ่งโซนร้อนคือบริเวณแพมพา
ทุ่งหญ้ากึ่งโซนร้อนและทุ่งไม้พุ่มที่มีลักษณะคล้ายกับสเตปป์

บริเวณอื่นๆ ที่เป็นทุ่งหญ้าและทุ่งไม้พุ่ม (shrubland) ที่มีลักษณะคล้ายกับสเตปป์พบในบริเวณที่มีลักษณะภูมิอากาศโซนร้อน (tropical climate) ในบริเวณเหล่านี้ปริมาณน้ำฝนที่แยกระหว่างการเป็นสเตปป์หรือการเป็นทะเลทรายก็ขึ้นอยู่กับค่าการระเหยของความชื้นจากผิวดิน (evapotranspiration) ซึ่งรวมทั้งบริเวณคาบระหว่างทุ่งหญ้าซาวันนา (savanna) และบริเวณที่เป็นทะเลทรายเช่นแนวซาเฮล (Sahel) ในทะเลทรายซาฮารา
สเตปป์โซนร้อนที่สำคัญอีกแห่งหนึ่งที่มิได้จัดอยู่ในภูมิภาคแบบทะเลทรายคือบริเวณ Sertão ทางตะวันออกเฉียงเหนือของบราซิล
แหล่งข้อมูลอื่น

"The Steppes" (html). barramedasoft corporation. 1998–2008. สืบค้นเมื่อ 2008-04-04.
แผนที่แสดงสเตปป์เขตอากาศหนาวและสเตปป์เขตอากาศกึ่งโซนร้อนทั่วโลก
สเตปป์ในคาซัคสถาน
อำเภอแพรกประสพ

| อำเภอแพรกประสพ ស្រុកព្រែកប្រសព្វ |
| --- | --- |
อำเภอ (สฺรุก)
ประเทศ:  กัมพูชา
จังหวัด: จังหวัดกระแจะ
ตำบล: 8
หมู่บ้าน: 47
ประชากร (2541)
 • ทั้งหมด: 56,757 คน
เขตเวลา: +7
Geocode: 1003
แพรกประสพ (เขมร: ព្រែកប្រសព្វ), แปลว่า ทางแยกของลำน้ำ เป็นอำเภอหนึ่งในจังหวัดกระแจะ ประเทศกัมพูชา ชัมบกเป็นตำบลหนึ่งในอำเภอแพรกประสพ มีภูเขาชื่อโซพอกาเลย์ (Soporkaley) อยู่ใกล้เคียง ซึ่งสามารถมองเห็นทัศนียภาพของแม่น้ำโขงได้ และมีโรงเรียนมัธยมศึกษาตอนปลายใกล้กับภูเขา
การปกครอง

| ตำบล (คุ้ม) | หมู่บ้าน (ภูมิ) |
| --- | --- |
ชัมบก (Chambak): Chambak Ti Muoy, Chambak Ti Pir, Chrouy Ampil Ti Muoy, Chrouy Ampil Ti Pir, Chrouy Thma, Stueng Thum
Chrouy Banteay: Chrouy Banteay, Kampong Dar, Kaeng, Khsach Tob, L'iet, Roka Thum, Tuol Prich
Kampong Kor: Chrouy Snaeng Krabei Kraom, Chrouy Snaeng Krabei Leu, Kampong Kor, Ta Mau Leu
Kaoh Ta Suy: Chong Kaoh, Kandal Kaoh, Kbal Kaoh
แพรกประสพ (Preaek Prasab): Boeng Leach, Dei Doh Kraom, Dei Doh Leu, Ou Lung, Preaek Prang, Preaek Prasab Kandal, Preaek Prasab Kraom, Preaek Prasab Leu, Preaek Ku, Thma Reab
Ruessei Keo: Boeng Rey, Ruessei Kaev, Sralau Damnak, Svay Chum
Saob: Boeng Chraeng, Khla, Preaek Chik, Preaek Prolung, Preaek Roka, Saob Kraom, Saob Leu
Ta Mau: Kraham Ka Leu, Kraham Ka Kraom, Khsat, Preaek Svay, Stueng Tro, Ta Mau Kandal, Ta Mau Kraom
กลีเซอ 876 ซี

| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
 ภาพจินตนาการของดาวกลีเซอ 876 ซี
ดาวฤกษ์แม่
| ดาวฤกษ์ | ดาวฤกษ์ | Gliese 876 |
| กลุ่มดาว | กลุ่มดาว | กลุ่มดาวคนแบกหม้อน้ำ |
| ไรต์แอสเซนชัน | (α) | 22h 53m 16.73s |
| เดคลิเนชัน | (δ) | −14° 15′ 49.3″ |
| ความส่องสว่างปรากฏ | (mV) | 10.17 |
| ระยะห่าง | ระยะห่าง | 15.3 ly (4.72 pc) |
| ชนิดสเปกตรัม | ชนิดสเปกตรัม | M4V |
| มวล | (m) | 0.334 ± 0.030 M☉ |
| รัศมี | (r) | 0.36 R☉ |
| อุณหภูมิ | (T) | 3350 ± 300 K |
| ความเป็นโลหะ | [Fe/H] | 0.05 ± 0.20 |
| อายุ |  | 0.1 – 5.0 พันล้านปี |
องค์ประกอบวงโคจร ต้นยุคอ้างอิง HJD 2,450,602.093
| กึ่งแกนเอก | (a) | 0.129590 ± 0.000024 AU |
| ความเยื้องศูนย์กลาง | (e) | 0.25591 ± 0.00093  |
| คาบการโคจร | (P) | 30.0881 ± 0.0082  d |
| ความเอียง | (i) | 59 ° |
| มุมของจุดใกล้ที่สุด | (ω) | 48.76 ± 0.70 ° |
| ครึ่งแอมพลิจูด | (K) | 88.34 ± 0.47  m/s |
ลักษณะทางกายภาพ
| มวล | (m) | 0.7142 ± 0.0039  MJ |
ข้อมูลการค้นพบ
| ค้นพบเมื่อ | ค้นพบเมื่อ | 4 เมษายน 2001 |
| ค้นพบโดย | ค้นพบโดย | Marcy et al. |
| วิธีตรวจจับ | วิธีตรวจจับ | Radial velocity |
| สถานที่ที่ค้นพบ | สถานที่ที่ค้นพบ | California and Carnegie Planet Search |
| สถานะการค้นพบ | สถานะการค้นพบ | ยังไม่มีข้อสรุป |
อ้างอิงกับฐานข้อมูลอื่น
| สารานุกรมดาวเคราะห์นอกระบบ | สารานุกรมดาวเคราะห์นอกระบบ | ข้อมูล |
| ซิมแบด | ซิมแบด | ข้อมูล  |
กลีเซอ 876 ซี เป็นดาวเคราะห์นอกระบบที่อยู่ในวงโคจรรอบดาวแคระแดง กลีเซอ 876 ในกลุ่มดาวคนแบกหม้อน้ำ โดยดาวดวงนี้ค้นพบเมื่อวันที่ 4 เมษายน ค.ศ. 2001 วงโคจรของดาวดวงนี้เท่ากับประมาณ 30 วัน